16.6.2022
RO
Jurnalul Oficial al Uniunii Europene
C 233/11
3 SPRIJIN DIN FONDURILE UE
Acțiunile prezentate în comunicarea de față pot fi sprijinite prin diverse fonduri și inițiative ale UE.
Modificările recente aduse regulamentelor existente s-au axat pe fondurile necheltuite în perioada de programare 2014-2020, în special Fondul social european (FSE), Fondul european de dezvoltare regională (FEDR), Fondul de ajutor european destinat celor mai defavorizate persoane (FEAD) și Fondul pentru azil, migrație și integrare (FAMI).
Inițiativa CARE („Acțiunea de coeziune pentru refugiații din Europa”), prin modificarea regulamentelor care reglementează fondurile (47), s-a axat pe acordarea unui grad mai mare de flexibilitate statelor membre pentru a mobiliza rapid fondurile de coeziune ale UE, fără a le modifica domeniul de aplicare.
Inițiativa CARE Principalele modificări introduse prin Regulamentul CARE sunt următoarele: — sprijin pentru operațiunile care abordează criza din Ucraina începând cu 24 februarie 2022, inclusiv pentru cererile depuse după această dată; — statele membre pot utiliza FSE sau FEDR pentru a sprijini acțiuni eligibile în cadrul celuilalt fond, fără nicio limitare.
De exemplu, resursele FEDR alocate proiectelor de infrastructură pot fi realocate incluziunii sociale, îngrijirii și educației pentru măsurile de tipul FSE și, invers, resursele FSE pot fi utilizate pentru a finanța echipamente și infrastructuri dedicate refugiaților care fug din calea războiului de agresiune al Rusiei împotriva Ucrainei; — statele membre pot beneficia de o rambursare de 100 % a cheltuielilor declarate Comisiei până la 30 iunie 2022 (48); — în plus, statele membre pot, de asemenea, să își programeze alocarea REACT-EU (până la 10 miliarde EUR în total) pentru a aborda criza; — statele membre au primit prefinanțări suplimentare în valoare de 3,5 miliarde EUR în cadrul REACT-EU (de care beneficiază în special statele membre care primesc cel mai mare număr de persoane care fug din calea războiului de agresiune al Rusiei împotriva Ucrainei (49)); — statele membre pot utiliza un nou cost unitar de 40 EUR pe săptămână/persoană, ceea ce va contribui la acordarea de ajutor imediat, simplificând totodată normele privind declararea cheltuielilor (50).
(47) Regulamentul (UE) nr.
1303/2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr.
1083/2006 al Consiliului (JO L 347, 20.12.2013, p. 320) și Regulamentul (UE) nr.
223/2014 privind Fondul de ajutor european destinat celor mai defavorizate persoane (JO L 72, 12.3.2014, p. 1).
(48) Pentru perioada contabilă care începe la 1 iulie 2021 și se încheie la 30 iunie 2022.
(49) Creșterea prefinanțării inițiale REACT-EU de 11 % la 15 % pentru toate statele membre și la 45 % pentru statele membre din prima linie (HU, PL, RO, SK) și pentru cele cu cel mai mare număr de sosiri în comparație cu populația lor (peste 1 % din populația lor la 23 martie: AT, BG, CZ, EE, LT).
(50) Ucraina: facilitarea și accelerarea utilizării de către statele membre a fondurilor de coeziune pentru a sprijini nevoile imediate ale refugiaților | Fondul social european Plus (europa.eu).
Este valabil pentru fiecare persoană căreia i s-a acordat protecție temporară în temeiul Directivei privind protecția temporară și urmează să fie utilizat timp de până la 13 săptămâni de la sosire.